recursal/SuperWikiNEXT-32B huggingface dataset:
ஆண் பறவை
**கூந்தல் மனுக்கோடியா** (*Manucodia ater*) என்பது நடுத்தர அளவான, அதாவது கிட்டத்தட்ட 42 செமீ நீளமான, ஒளிர் பச்சை, நீலம் மற்றும் கருவூதா நிறமான சந்திரவாசிப் பறவையினம் ஒன்றாகும். இதன் கண்கள் செந்நிறமாயும் சொண்டு கருமையாயும் இருப்பதுடன் வால் நன்கு நீளமாயும் மார்பின் மேற்புறமாயும் கழுத்திலும் காணப்படும் இறகுகள் நீண்டு வளர்ந்தும் காணப்படும். கூந்தல் மனுக்கோடியாப் பறவைகளின் ஆண், பெண் பறவைகள் உருவமைப்பில் ஒத்திருப்பினும், பெண் பறவையானது ஆண் பறவையிலும் ஒப்பீட்டளவிற் சிறியதாக இருக்கும்.

உருவமைப்பில் கூந்தல் மனுக்கோடியாக்கள் மென் தோள் மனுக்கோடியா மற்றும் யாப்பென் மனுக்கோடியா என்பவற்றை ஒத்தனவாயும் அவற்றிலிருந்து வேறு பிரித்தறிவதற்கு மிகக் கடினமானவையாயும் காணப்படும். இவ்வினம் நியூகினி மற்றும் அண்டிய தீவுகளின் தாழ்நிலக் காடுகளில் பெரிதும் பரவிக் காணப்படுகிறது. இதன் முதன்மையான உணவுகளில் பழங்கள், அத்தி வகைகள் மற்றும் பூச்சிகள் என்பன அடங்கும்.

பிரெஞ்சு இயற்கையியலறிஞர் ரெனே பிரிமெவெரே லெசன் என்பாரினாற் கண்டறியப்பட்ட சந்திரவாசிப் பறவையினங்களில் கூந்தல் மனுக்கோடியா முதலாவதானதாகும். அவரே சந்திரவாசிப் பறவையினமொன்றை உயிருடன் கண்ட முதலாவது மேற்கத்தியராவார்.

நியூகினித் தீவு மற்றும் அண்டிய பகுதிகளுக்கு வெளியே இப்பறவையினத்தின் வளர்க்கப்படும் பறவையொன்று சான் டியகோ விலங்கினக் காட்சியகத்தில் மாத்திரமே உள்ளது.

மேற்கோள்கள்
-----------

* Clench, Mary H. 1978. Trachael Elongation in Birds-of-Paradise. *Condor*, 80(4):423-430.
* BirdLife International (2004). *Manucodia ater*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 1 November 2006. Database entry includes justification for why this species is of least concern

வெளித் தொடுப்புகள்
------------------

* BirdLife Species Factsheet பரணிடப்பட்டது 2007-09-29 at the வந்தவழி இயந்திரம்
* IUCN Red List


1. ↑  BirdLife International (2017). "*Manucodia ater*". *IUCN Red List of Threatened Species* **2017**: e.T22706114A118812610. doi:10.2305/IUCN.UK.2017-3.RLTS.T22706114A118812610.en.. பார்த்த நாள்: 12 November 2021.
**தசைதிசுப்படலச் சிகிச்சை** (ஆங்கிலம்: **Myofascial release**) என்பது **இயன்முறைமருத்தும்** என பல வகையான மருத்தவ முறையில் தசை மற்றும் திசுப்படலம் சார்ந்த குறைபாடுகளுக்கு வழங்கப்படும் கைநுட்பச் சிகிச்சை வகை ஆகும். இது தசைதிசுவின் இலகுத்தன்மை, இயக்கம், பிடிப்பு, தழும்பு மற்றும் இறுக்கம் ஆகியவற்றை சரி செய்ய உதவுகிறது. மேலும் இரத்த ஓட்டம், நிணநீர் ஓட்டம், தசை நீச்சிக்கான சீரமைப்புக்கும் பயன்படுகிறது.

தசைதிசுப்படலம்
--------------

தசைதிசுப்படலம் என்பது மனித உடலில் தோலுக்கு தசைக்கும் இடையே அமைந்துள்ள ஒரு மெல்லிய இணைப்பு படலம் ஆகும். கிருமி தொற்று, எலும்பு முறிவு, தசை குறைபாடு, நீண்ட நாள் அசைவின்மை காரணமாக இந்த இணைப்பு படலம் தாம் அமைந்துள்ள் பகுதிகளில் வலி, தசை இருக்கும், இரத்த ஓட்டம் குறைவு ஆகிய தொந்தரவுகளை ஏற்படுத்துகிறது.

திறன்
-----

அமெரிக்க புற்றுநோய் சமூகம் தனது அறிக்கையில் தசைதிசுப்படச் சிகிச்சை எனும் கைநுட்பச் சிகிச்சை ஒரளவுக்கு அறிவியல் ஆதாரங்கள் பெற்று வலி குறைக்கவும், தசை அசைவியன் மீள்தன்மையை சரிசெய்யவும் பயன்படுகிறது என கூறியுள்ளது. ஆனால் புற்றுநோயால் எற்படும் வலி மற்றும் இதர குறைபாடுகளை இது சரிசெய்யாது எனவும் ஆதாரத்துடன் விளக்கியுள்ளது. மேலும் வருங்காலங்களில் இதன் மேல் நடத்தப்படும் ஆராய்ச்சி கட்டுரைகளும் முடிவுகளும் இந்த கைநுட்பச் சிகிச்சை முறைக்கு வலுசேர்க்கும்.

மேற்கோள்கள்
-----------

1. 1 2   *Chapter 12: Myofascial release* (3rd ). Lippincott Williams & Wilkins. 2005. பக். 80–82. பன்னாட்டுத் தரப்புத்தக எண்:978-0-7817-4293-1. .
2. ↑  Ades, TB, தொகுப்பாசிரியர் (2009). "Myofascial release". *American Cancer Society Complete Guide to Complementary and Alternative Cancer Therapies* (2nd ). American Cancer Society. பக். 226–228. பன்னாட்டுத் தரப்புத்தக எண்:978-0-944235-71-3. .
3. ↑  McKenney, K; Elder, AS; Elder, C; Hutchins, A (2013). "Myofascial release as a treatment for orthopaedic conditions: a systematic review". *J Athl Train* **48** (4): 522–7. doi:10.4085/1062-6050-48.3.17. பப்மெட்:23725488.
**தசார்ணதேசம்**  சேதிதேசத்திற்கு நேர் வடமேற்கிலும், **சர்மண்வதீ** நதியின் இருபுறத்திலும், பரவி இருந்த தேசம்.

இருப்பிடம்
----------

இந்த தேசம் உத்தமம், ஆரவாடம், என்ற இரண்டு உப தேசங்கள் உண்டு. **சர்மண்வதீ** நதிக்கு வடபுறம் முழுமைக்கும் உத்தமம் என்றும், **சர்மண்வதீ** நதிக்கு தென்புறம் ஆரவாடம் என்றும் பெயர். குரு, சூரசேநம், குந்தி, குந்தலம், என்ற தேசங்களைக் காட்டிலும் இது மண் கலந்த பூமியாக கொஞ்சம் நல்லதாக இருக்கும்.

மலை, காடு, விலங்குகள்
---------------------

இந்த தேசம் தெற்கிலிருக்கும் மண் வளமானதென்றும், இந்த தேசம் மேற்கில் உயர்ந்தும், கிழக்கில் தாழ்ந்தும், இந்த தேசத்தின் பூமிவளம் மிகுந்தும் வளம் நிறைந்த தோட்டங்கள் அதிகமாயும், சிறிய காடுகளும், அவைகளில் கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.

நதிகள்
------

இந்த தேசம் தெற்குபாகத்தில் **சர்மண்வதீ** நதியின் கரை ஓரமாக உயரமான விந்தியமலைகள் அதிகம். வடக்கில் குந்தல தேசத்தின் சில மலைகளிலிருந்து **வந்தனா** என்ற பெரிய நதி உருவாகி, தெற்கு முகமாய் ஓடி, **விதிசா** நகர பீடபூமியையும் செழிபிக்கச் செய்து **சர்மண்வதீ** நதியுடன் இணைகிறது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 141 -
அரசர் சவுலின் இறப்பு (1 குறி 10). ஓவியர்: ஏலி மர்க்கூசு (1817-1902). காப்பிடம்: தெல் அவீவ், இசுரயேல்.

|  |
| --- |
| விவிலியத்தின் |
| பழைய ஏற்பாட்டு நூல்கள் |
| 1723 இல் தரங்கம்பாடியில் வெளியிடப்பட்ட முதல் தமிழ் விவிலியம் |
| பொதுத் திருமுறைதொடக்க நூல்
விடுதலைப் பயணம்
லேவியர்
எண்ணிக்கை
இணைச் சட்டம்
யோசுவா
நீதித் தலைவர்கள்
ரூத்து
1 சாமுவேல்
2 சாமுவேல்
1 அரசர்கள்
2 அரசர்கள்
1 குறிப்பேடு
2 குறிப்பேடு
எஸ்ரா
நெகேமியா
எஸ்தர்
யோபு
திருப்பாடல்கள்
நீதிமொழிகள்
சபை உரையாளர்
இனிமைமிகு பாடல்
எசாயா
எரேமியா
புலம்பல்
எசேக்கியேல்
தானியேல்
ஒசேயா
யோவேல்
ஆமோஸ்
ஒபதியா
யோனா
மீக்கா
நாகூம்
அபக்கூக்கு
செப்பனியா
ஆகாய்
செக்கரியா
மலாக்கி |
| இணைத் திருமுறைதோபித்து
யூதித்து
எஸ்தர் (கி)
சாலமோனின் ஞானம்
சீராக்கின் ஞானம்
பாரூக்கு
தானியேல் (இ)
1 மக்கபேயர்
2 மக்கபேயர் |
|  கிறித்தவம் வலைவாசல்  விவிலியம் வலைவாசல் |
| * பா
* உ
* தொ
 |

**1 குறிப்பேடு** (1 Chronicles) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற நூல்களில் ஒன்றாகும். இதன் பின்னே வருகின்ற **2 குறிப்பேடு** என்னும் நூல் யூதா-இசுரயேல் நாடுகளின் வரலாற்றைத் தொடர்ந்து முன்னெடுத்துச் செல்கிறது.

நூலின் பெயர்
------------

"1 & 2 குறிப்பேடு" என்னும் நூல்கள் மூல மொழியாகிய எபிரேயத்தில் "Divrei Hayyamim" (= நாள் நிகழ்வுகள்) என அறியப்படுகின்றன. அதாவது, யூதா-இசுரயேல் நாடுகளை ஆண்ட அரசர்களின் "காலத்தில்" ("நாள்களில்") நிகழ்ந்தவை அங்கே குறிக்கப்பட்டுள்ளன. இதனால், பழைய தமிழ் மொழிபெயர்ப்பில் "குறிப்பேடு" என்பது "நாளாகமம்" என்று அறியப்பட்டது.

கிரேக்க மொழியில் "குறிப்பேடுகள்" Paralipomenon (Παραλειπομένων) என்னும் பெயரால், அதாவது "விடுபட்டவை" அல்லது "பிற", அல்லது "வேறு" என்னும் பொருள்படும் வகையில் அழைக்கப்பட்டன.

நூலின் மையக் கருத்துகள்
-----------------------

"சாமுவேல்" மற்றும் "அரசர்கள்" ஆகிய நூல்களில் குறிக்கப் பெற்ற நிகழ்ச்சிகளே **குறிப்பேடு**களில் வேறொரு கோணத்தில் காட்டப்படுகின்றன.**முதலாம் குறிப்பேட்டின்** இரு அடிப்படைக் கருத்துகள் இவை:

1) இசுரயேல் மற்றும் யூதா அரசுகளுக்கு ஏற்பட்ட வீழ்ச்சிகளுக்கிடையிலும் கடவுள் தம் வாக்குறுதிகளைத் தொடர்ந்து காத்ததோடு, யூதாவில் இருந்தவர்கள் வழியாக, தம் மக்களுக்கான திட்டத்தைச் செயல்படுத்திக் கொண்டு வந்தார். இதற்குச் சான்றாக தாவீது மற்றும் சாலமோன் ஆகியோர் ஆற்றிய பெரும் சாதனைகளும், யோசபாத்து, எசேக்கியா, யோசியா, ஆகியோர் செய்த சமயச் சீர்திருத்தங்களும், மக்கள் கடவுளிடம் கொண்டிருந்த பற்றுறுதியும் விளங்குகின்றன.

2) எருசலேம் கோவிலைக் கட்டியெழுப்பியவர் சாலமோனே. ஆயினும், அங்கு தொடங்கிய இறைவழிபாட்டு ஒழுங்குமுறைகளையும் அவற்றுக்கான குருத்துவ, லேவிய அமைப்புகளையும் ஏற்படுத்தியவர் தாவீதே.

1 குறிப்பேடு நூலின் உட்கிடக்கை
------------------------------

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |
| --- | --- | --- |
| 1. வழிமரபு அட்டவணை | 1:1 - 9:44 | 612 - 627 |
| 2. சவுலின் இறப்பு | 10:1-14 | 627 - 628 |
| 3. தாவீதின் ஆட்சி
அ) தொல்லைகளும் சாதனைகளும்
ஆ) கோவிலைக் கட்டுவதற்கான தயாரிப்பு | 11:1 - 29:30
11:1 - 22:1
22:2 - 29:30 | 628 - 656
628 - 644
644 - 656 |

மேற்கோள்கள்
-----------

1. ↑  Japhet 1993, ப. 1-2.

மேலும் காண்க
------------

விக்கிமூலத்தில் குறிப்பேடு - முதல் நூல்
மாந்தரின் தலைமுடியால் திரிக்கப்பட்ட கயிற்றைக் **கூந்தல் முரற்சி** (அல்லது முரச்சி) என்று பரணர் பாடிய சங்கப் பாடல்கள் குறிப்பிடுகின்றன. அரசன் நன்னன் இத்தகைய கயிற்றிணைப் பயன்படுத்தினானாம்.
அரசன் அறுகை உழிஞை சூடிப் போரிட்டான். மோகூர் மன்னன் பழையன் அவனைக் காட்டுக்கு ஓடும்படி விரட்டினான். அறுகை தலைமறைவாக வாழ்ந்துவந்தான். அறுகை  கடல் பிறக்கு ஓட்டிய செங்குட்டுவனின் நண்பன். எனவே இந்தச் செங்குட்டுவன் நண்பனுக்காக மோகூரைத் தாக்கினான். வென்றான். மோகூர் மன்னன் காவல் மரமான வேம்பை வெட்டி வீழ்த்தினான். அந்த மரத்தால் தனக்கு முரசு செய்துகொள்ள வேண்டும் என்று விரும்பினான். வேப்ப மரத் துண்டைக் கயிற்றால் கட்டி யானையால் தன் நாட்டுக்கு இழுத்துவந்தான். இழுத்து வரும்போது கயிறு தேயாமல் இருக்கவேண்டும் அல்லவா? அதற்காகத் தேயாத மயிர்க் கயிற்றைப் பயன்படுத்தினான். போரில் தோற்று உயிரிழந்த பழையன் படையினரின் மகளிர் மொட்டை அடித்துக்கொண்ட கூந்தலைப்  பயன்படுத்தி இழுத்துவரும் கயிற்றைத் திரித்துக்கொண்டான்.  இந்தக் கயிறு வலிமை மிக்கது.

மேற்கோள்
--------

1. ↑  
பொற்புடை  

விரி உளைப் பொலிந்த பரியுடை நன் மான்  

வேந்தர் ஓட்டிய ஏந்து வேல் நன்னன்  

கூந்தல் முரற்சியின் கொடிதே (நற்றிணை 270 – பரணர் பாடல்)
2. ↑
3. ↑  
பழையன் காக்கும் கரும்சினை வேம்பின்  

முழாரை முழுமுதல் துமியப் பண்ணி  

வால்இழை கழித்த நறும்பல் பெண்டிர் 15  

பல்இருங் கூந்தல் முரற்சியால்  

குஞ்சர ஒழுகை பூட்டி (பதிற்றுப்பத்து – பதிகம் 5
4. ↑  
நுண்கொடி உழிஞை வெல்போர் அறுகை 10  

சேணன் ஆயினும் கேள்என மொழிந்து  

புலம்பெயர்ந்(து) ஒளித்த களையாப் பூசற்(கு) 5  

அரண்கடா உறீஇ அணங்குநிகழ்ந் தன்ன  

மோகூர் மன்னன் முரசம் கொண்டு  

நெடுமொழி பணித்(து)அவன் வேம்புமுதல் தடிந்து 15  

முரசுசெய முரச்சிக் களிறுபல பூட்டி  

ஒழுகை உய்த்த (பதிற்றுப்பத்து 44 – பரணர் பாடல்)
5. ↑
ஒரு வளைவரையின் **கூம்பி** அல்லது **உட்சுருள்வரை** (*involute*) என்பது சிறுசில்லி வகையைச் சேர்ந்த மற்றொரு வளைவரை ஆகும். இதில் *உருவாக்கும் புள்ளி*யைத் தன் மேல்கொண்ட ஒரு கோடு உருளும் வளைவரையாக இருக்கும்.

கூம்பி உருவாக்கப்படும் முறை:

தரப்பட்ட வளைவரை மேல் ஒரு புள்ளியைத் தேர்ந்தெடுத்துக் கொண்டு அப்புள்ளியில் ஒரு கயிற்ற்றின் ஒரு முனையை இணைக்க வேண்டும். பின் கயிற்றின் மறுமுனையைக் கயிறு தொய்வில்லாமல் இருக்குமாறு பிடித்துக் கொண்டபடியே வளைவரையின் மீது சுற்ற, கயிற்றின் மறுமுனையின் பாதையை வரைந்தோமானால் கிடைக்கும் வளைவரை தரப்பட்ட வளைவரையின் கூம்பியாகும். 

கூம்பியாக அமையும் வளைவரைக்கு முதலில் எடுத்துக்கொள்ளப்பட்ட வளைவரை மலரி எனப்படும். (Media:Evolute2.gif, Media:Involute.gif)

கூம்பியை வரையும் முறையில் கயிற்றுக்குப் பதிலாக வளைவரைக்குத் தொடுகோடாக இருக்கும் ஒரு கோட்டுத்துண்டை எடுத்துக் கொள்ளலாம். இக்கோட்டுத்துண்டின் ஒரு முனை வளைவரையின் மீது தொடுபுள்ளியாக இருக்கும். மற்றொரு முனையின் பாதை கூம்பியாக அமையும். இம்முறையில் தொடுபுள்ளி வளைவரை மீது நகரும் வில்லின் நீளத்தின் அளவில் தொடுகோட்டின் நீளம் மாறும்.

துணையலகுச் சமன்பாடுகள்
----------------------

{\displaystyle X[x,y]=x-{\frac {x'\int \_{a}^{t}{\sqrt {x'^{2}+y'^{2}}}\,dt}{\sqrt {x'^{2}+y'^{2}}}}}
{\displaystyle Y[x,y]=y-{\frac {y'\int \_{a}^{t}{\sqrt {x'^{2}+y'^{2}}}\,dt}{\sqrt {x'^{2}+y'^{2}}}}}

எடுத்துக்காட்டுகள்
------------------

### ஒரு வட்டத்தின் கூம்பி

ஒரு வட்டத்தின் கூம்பி
ஒரு வட்டத்தின் கூம்பியின் வடிவம் ஆர்க்கிமிடியச் சுருள் போல இருக்கும்.

* கார்ட்டீசியன் ஆள்கூறுகளில் வட்டத்தின் கூம்பியின் துணையலகுச் சமன்பாடுகள்:

{\displaystyle \,x=a\left(\cos \ t+t\sin \ t\right)}
{\displaystyle \,y=a\left(\sin \ t-t\cos \ t\right)}
இங்கு {\displaystyle \,a,} வட்டத்தின் ஆரம். {\displaystyle \,t,} ரேடியனில் கோணத் துணையலகு ({\displaystyle \ t\in \mathbb {R} }).

* போலார் ஆள்கூறுகளில் {\displaystyle \,r,\varphi } வட்டத்தின் கூம்பியின் துணையலகுச் சமன்பாடுகள்:

{\displaystyle \,r=a\cdot \sec \alpha ={\frac {a}{\cos \alpha }}}
{\displaystyle \,\varphi =\tan \alpha -\alpha }
இங்கு {\displaystyle \,a} வட்டத்தின் ஆரம். {\displaystyle \ -\pi /2<\alpha <\pi /2} இடைவெளியில் அமையும் துணையலகு {\displaystyle \,\alpha .}

{\displaystyle \ \tau \ (\ } {\displaystyle \ \tau =\tan \alpha \ ;\ \tau \in \mathbb {R} \ )} என்ற துணையலகில் இதன் சமன்பாடுகள்:
{\displaystyle \,r=a\cdot {\sqrt {1+\tau ^{2}}}}
{\displaystyle \,\varphi =\tau -\arctan(\tau )}.
#### வில்லின் நீளம்

வட்டத்தின் கூம்பியின் வில்லின் நீளம்:

{\displaystyle \ L={\frac {a}{2}}\cdot t\_{1}^{2},} {\displaystyle \ (\quad 0\leq t\leq t\_{1}\quad )}
#### பயன்பாடு

பற்சக்கரத் துணைப்பொறியின் பற்களை வடிவமைப்பதில் வட்டத்தின் கூம்பி வடிவம் ஆய்லரால் பரிந்துரைக்கப்பட்டது. இன்றும் இவ்வடிவம் உள்சுருள்வரை பல்சக்கர அமைப்பில் பயன்பாட்டில் உள்ளது.

### சங்கிலியத்தின் கூம்பி

சங்கிலியத்தின் கூம்பி.
சங்கிலியத்தின் உச்சி வழியே அமையும் அதன் கூம்பி ஒரு (tractrix). 

கார்ட்டீசியன் ஆள்கூறுகளில் அதன் சமன்பாடு:

{\displaystyle x=t-\mathrm {tanh} (t)\,}

{\displaystyle y=\mathrm {sech} (t)\ =\ {\frac {1}{\mathrm {cosh} (t)}}}

இங்கு *t* என்பது துணையலகு.

### வட்டப்புள்ளியுருவின் கூம்பி

ஒரு வட்டப்புள்ளியுருவும் அதன் கூம்பியும் ஒன்றுக்கொன்று வடிவொத்தவை.

வெளி இணைப்புகள்
---------------

* Mathworld
**கியூபா டி பறப்பியல் வானூர்தி 972 (சியூ972/சியூபி972)** (*Cubana de Aviación Flight 972 (CU972/CUB972*); மே 18, 2018 கியூபா தலைநகர் அவானாவின் ஜோஸ் மார்டி சர்வதேச வானூர்தி நிலையத்திலிருந்து (*José Martí International Airport (IATA: HAV, ICAO: MUHA*), கூபா கிழக்கு பிராந்தியத்தில் உள்ள அல்கூன் (*Holguín*) நகரத்தின் பிராங் பைஸ் (*Frank País*) வானூர்தி நிலையதிற்கு, ஒரு உள்ளூர் பயணிகள் வானூர்தி, வழமையான அட்டவணையின்படி சேவையில் ஈடுபட்டு வந்தது. மேம்படுத்தப்பட்ட போயிங் 737 - 201 வகையைச்சார்ந்த வானூர்தியான இது, புறப்பட்ட சிறிது நேரத்தில், அவானாவிலிருந்து 19 கிலோமீட்டர் (12 மைல்), தொலைவில் சாண்டியாகோ டி லாஸ் வேகாஸ் அருகே தீப்பிழம்புகளுடன் வெடித்து விபத்துக்குள்ளானதில், விமானச்சேவை பணியாளர்கள் உட்பட, 111 பேர்கள் உயிரிழந்துள்ளனர். மற்றும் இரண்டு பேர்கள் படுகாயமுற்று மீட்கப்பட்டனர். இறந்தவர்களின் கணக்கின்படி இருவர் முதலில் விபத்தில் இருந்து தப்பித்து பின்னர் மருத்துவமனையில் இறந்தார்கள்.

சான்றுகள்
---------

1. ↑  More than 100 killed in Cuba plane crash, state media reports
2. ↑  Jet with 104 passengers crashes just after takeoff in Cuba
3. ↑  "Databases - Accident description". aviation-safety.net (ஆங்கிலம்) - 1996-2018. 2018-05-19 அன்று பார்க்கப்பட்டது.
**சிடானேட்டு** *(stannate)* என்ற சொல் பொதுவாக வெள்ளீய (Sn) சேர்மங்களைக் குறிக்கப் பயன்படுத்தப்படுகிறது. சிடானிக் அமிலம் Sn(OH)4), சிடானேட்டுகளைத் தயாரிக்க உதவும் முன்னோடிச் சேர்மமாகும். சிடானிக் அமிலம் இயற்கையில் காணப்படுவதில்லை ஆனால் SnO2 வின் நீரேற்றாகக் காணப்படுகிறது. பெயரிடும் வழக்கத்தில் ஒரு பின்னொட்டாகவும் சிடானேட்டு சொற்பிரயோகம் பயன்படுத்தப்படுகிறது. உதாரணம்: எக்சாகுளோரோசிடானேட்டு அயனி (SnCl62−)

பொருளறிவியலில் இரண்டு வகையான வெள்ளீய ஆக்சோ எதிர்மின் அயனிகள் வகைப்படுத்திக் காட்டப்படுகின்றன.

* ஆர்த்தோசிடானெட்டு: வெவ்வேறு வகையான SnO4−4 அலகுகளைக் கொண்டிருக்கும் (உதாரணம்: K4SnO4) அல்லது சிபைனல் கட்டமைப்பு (உதாரணம்:Mg2SnO4)
* விகிதவியல் அளவு மெட்டாசிடானேட்டு: MIISnO3, MI 2SnO3 போன்றவற்றில் பல்லுருவ எதிர்மின் அயனிகள் அல்லது சிலசமயங்களில் கலப்பு ஆக்சைடுகள் என விவரிக்கப்படுகின்றன.

இப்பொருட்கள் யாவும் குறைக் கடத்திகளாகும் .

மேற்கோள்கள்
-----------

1. ↑  "Preparation, characterization and structure of metal stannates: a new family of photocatalysts for organic pollutants degradation." *Handbook of Photocatalysts* (2010), pp. 493–510. Nova Science Publishers, Inc. Hauppauge, NY
செய்யுளில் வரும் அடிகளில் சில கூனன் போல் கூன் விழுந்து வரும். தொல்காப்பியம் இந்தச் செய்யுள் உறுப்புக்கு இலக்கணம் கூறுகிறது. தனி அசையோ, தனிச் சீரோ பாடலில் தனி அடியாக நிற்பது **கூன்** என்னும் **கூனடி**.

தொல்காப்பியம்
-------------

ஈரடியோ, மூவடியோ கொண்ட வஞ்சிப்பாவில் நேரசையோ, நிரையசையோ கூனடியாக வரும்.  ஆசிரியப்பாவில் தனிச்சீர் கூனடியாக வரும்.   

>  அவரே  
> 
> 
> 
> கேடில் விழுப்பொருள் தருமார் பாசிலை  
> 
> வாடா வள்ளியல் காடு இறந்தோரே  
> 
> 
> 

இதில் ‘அவரே’ என்பது கூனடி.

யாப்பருங்கலம், யாப்பருங்கலக் காரிகை போன்ற யாப்பிலக்கண நூல்கள் இதனை வேறுபடுத்திக் காட்டவில்லை.

மேற்கோள்
--------

1. ↑  அசை கூன் ஆகும் அவ்வயினான. (செய்யுளியல் 46)
2. ↑  குறுந்தொகை 216
3. ↑  சீர் கூன் ஆதல் நேரடிக்கு உரித்தே. (செய்யுளியல் 47)
4. ↑  

>  பொழிலே  
> 
> இரவோர் அன்ன இருளிற்று ஆகியும்  
> 
> நிலவோர் அன்ன வெண்மணல் ஒழுகியும் 
> 
> 
> 

என்று தொடங்கி வரும் பாடலை யாப்பருங்கலம் மேற்கோள் காட்டுகிறது. இதில் [பொழிலே] என்னும் சொல் தொல்காப்பிய நெறியில் சொல்லப்போனால், கூனாக வருவதைக் காணலாம். இதனை ‘ஏந்திசை அகவல் ஓசை’ என்று குறிப்பிட்டு வெறுமனே விட்டுவிடுகிறது.
**1 கிளமெண்ட்** என்பது கொரிந்து நகரத்தில் உள்ள கிறிஸ்தவர்களுக்கு முதலாம் கிளமெண்ட் எழுதிய திருமுகமாகும். சான்றுகளின் அடிப்படையில் சில அறிஞர்கள் இக்கடிதம் கி.பி. 70 இற்கு முன்பு எழுதப்பட்டதாக மதிப்பிடுகிறார்கள். கிளமெண்ட் என்ற பெயரில் வேறொரு நூலும் உள்ளதால் இது 1 கிளமெண்ட் என்றழைக்கப்படுகிறது. எனினும் மற்றொரு நூலானது வேறொரு ஆசிரியரின் பிற்காலப் படைப்பாகும்.

இத்திருமுகமானது தொடக்கக்கால திருத்தந்தையர் தொகுப்பில் இடம்பெற்றிருந்தது. கோப்திக் மரபுவழித் திருச்சபை இத்திருமுகத்தை புதிய ஏற்பாட்டு திருமுறையின் பகுதியாக ஏற்கின்றது. கொரிந்து திருச்சபையில் நடந்த நிகழ்வுகளுக்கு மறுமொழியாக இத்திருமுகம் எழுதப்பட்டுள்ளது. அப்போது சபையின் சில மூப்பர்கள் பதவியிலிருந்து நீக்கப்பட்டிருந்தனர். எனவே சபையினர் மனந்திரும்பவும், மூப்பர்களை மீண்டும் பதவியில் அமர்த்தவும், மேலதிகாரிகளுக்குக் கீழ்ப்படியவும் திருமுகத்தின் ஆசிரியர் அழைப்பு விடுத்தார். மேலும் திருத்தூதர்களே திருச்சபையின் தலைமையை நியமித்ததாகவும், பணியை எவ்வாறு நிலைநிறுத்துவது என்று அவர்களுக்கு வழிகாட்டியதாகவும் கூறினார்.

திருத்தந்தை கிளெமென்ட் I இத்திருமுகத்தை எழுதிய ஆசிரியர் என்று கருதப்படுகிறது. கொரிந்து சபையில், இக்கடிதம் காலங்காலமாக சத்தத்துடன் வாசிக்கப்பட்டது. இந்நடைமுறை மற்ற திருச்சபைகளுக்கும் பரவியது, மேலும் கிறிஸ்தவர்கள் கிரேக்க மொழியில் எழுதப்பட்ட இத்திருமுகத்தை இலத்தீன், சிரிய மற்றும் பிற மொழிகளில் மொழிபெயர்த்தனர். சில தொடக்கக்காலக் கிறிஸ்தவர்கள் இத்திருமுகத்தை இறை வார்த்தையாகக் கருதினர். இத்திருமுகம் பல நூற்றாண்டுகளாக காணாமல் போயிருந்தது, ஆனால் 1600 களில் இருந்து பல்வேறு பிரதிகள் அல்லது துண்டுகள் கண்டுபிடிக்கப்பட்டு ஆய்வு செய்யப்பட்டுள்ளன. இது தொடக்கக்காலத் திருச்சபையின் கட்டமைப்பைப் பற்றிய மதிப்புமிக்க சான்றுகளை வழங்கியுள்ளது.

மேற்கோள்கள்
-----------

1. ↑  Harris p. 363
2. ↑  "CHURCH FATHERS: The Apostolic Canons". *www.newadvent.org*. 2022-02-05 அன்று பார்க்கப்பட்டது.
3. ↑  "Theological Perspectives". *web.archive.org*. 2012-05-26. Archived from the original on 2012-05-26. 2022-02-05 அன்று பார்க்கப்பட்டது.CS1 maint: unfit url (link)
கோட்டையின் கீழ்ப்பகுதியில் அமைந்துள்ள படிகள்
**சிச்சென் இட்சா** (*Chichen Itza*) என்பது மெக்சிகோ நாட்டின், யுகட்டான் (Yucatán) என்னுமிடத்திலுள்ள, கொலம்பியாவுக்கு முந்தைய சகாப்தம் (ஆரம்ப நவீன காலம்) முற்பட்ட காலத் தொல்பொருளியற் களம் ஆகும். இது மாயன் நாகரிகக் காலத்தைச் சேர்ந்தது. தென்பகுதியைச் சேர்ந்த மத்திய தாழ்நிலப் பகுதிகளிலிருந்த மாயன் நாகரிகம் சார்ந்த பகுதிகள் வீழ்ச்சியுற்றபின், கி.பி. 600 ஆம் ஆண்டளவிலிருந்து பெரு வளர்ச்சி பெற்றுவந்த ஒரு முக்கியமான நகரமாக இது விளங்கியது. கி.பி 987 ல், தொல்ட்டெக் அரசனான குவெட்சால்கோட்டில் (*Quetzalcoatl*) என்பவன் மத்திய மெக்சிக்கோவிலிருந்து படையெடுத்து வந்து, உள்ளூர் மாயன் கூட்டாளிகளின் உதவியுடன், சிச்சென் இட்சாவைப் பிடித்துத் தனது தலைநகரம் ஆக்கிக் கொண்டான். அக் காலத்துக் கட்டிடக்கலைப் பாணி, மாயன் மற்றும் தொல்ட்டெக் பாணிகளின் கலப்பாக அமைந்திருப்பதைக் காணலாம். 1221 ஆம் ஆண்டில் இங்கே ஒரு புரட்சியும், உள்நாட்டுப் போரும் ஏற்பட்டதற்கு அறிகுறியாக, எரிந்த கட்டிடங்களின் எச்சங்கள் தொல்பொருளாய்வில் கண்டுபிடிக்கப்பட்டுள்ளன. இந்த நிகழ்வுகள் சிச்சென் இட்சாவின் வீழ்ச்சிக்குக் காரணமானதுடன், யுகட்டான் பகுதியின் ஆட்சிபீடமும் மாயபான் (Mayapan) என்னுமிடத்துக்கு மாற்றப்பட்டது.

சுற்றுலாப் பயணிகள் கோட்டை என அழைக்கப்படும் எல் காஸ்ட்டிலோ பிரமிட் மீது ஏறும் காட்சி
சிச்சென் இட்சா அழிபாடுகள் நடுவண் அரசின் சொத்து. எனினும் களத்தைக் காக்கும் பொறுப்பை மெக்சிக்கோவின் மானிடவியல், வரலாற்றுத் தேசிய நிறுவனம் மேற்கொண்டு வருகிறது. நினைவுச் சின்னங்கள் இருக்கும் நிலங்கள் 29 மார்ச் 2010 வரை தனியாருக்குச் சொந்தமானதாக இருந்தது. இந்நிலங்களை இப்போது யுக்கட்டான் மாநிலம் விலைகொடுத்து வாங்கியுள்ளது.

யுனெசுகோவின் பாரம்பரியச் சின்னமாக சிச்சென் இட்சா அறிவிக்கப்பட்டது. சிச்சென் இட்சா சுற்றுலாத்தலமாக விளங்குகிறது.

இவற்றையும் பார்க்கவும்
----------------------

* எல் காஸ்டிலோ

மேற்கோள்
--------

1. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***Chichén Itzá***   
என்பதின் ஊடகங்கள் உள்ளன. 

* சிச்சென் இட்சா படத்தொகுப்பு
* 'மெஸொ வெப் டாட் கொம்'யில் சிச்சென்
* 'யுகட்டான் டுடே'-யில் சிச்சென் இட்சா பரணிடப்பட்டது 2011-08-23 at the வந்தவழி இயந்திரம்
* 'ஹசெயின்டா சிச்சென்'-யில் சிச்சென் இட்சா தொல்பொறுளாய்வறிஞர்கள் பக்கம் பரணிடப்பட்டது 2011-02-04 at the வந்தவழி இயந்திரம்
* 'டெஸ்டினேஷன் 360'-யில் சிச்சென் இட்சாவின் சிதிலங்களை சுற்றிப் பார்க்க

20°40′58″N 88°34′09″W﻿ / ﻿20.68278°N 88.56917°W﻿ / 20.68278; -88.56917

| * பா
* உ
* தொ
புதிய ஏழு உலக அதிசயங்கள் |
| --- |
| 
சிச்சென் இட்சா **·** 
மீட்பரான கிறிஸ்துவின் சிலை **·** 
கொலோசியம் **·** 
சீனப் பெருஞ் சுவர் **·** 
மச்சு பிக்ச்சு **·** 
பெட்ரா **·** 
தாஜ் மகால்
 |
**ரேவதி** என்ற புனைப்பெயரில் எழுதும் **ஈ. எஸ். ஹரிஹரன்** ஒரு பிரபலமான தமிழ் எழுத்தாளர். சிறுவர்களுக்காகவும் பெரியவர்களுக்காகவும் சிறுகதை, நாவல், நாடகம் உட்பட 92 நூல்களை வெளியிட்டுள்ளார்.

வாழ்க்கைச் சுருக்கம்
--------------------

ஹரிஹரன் கேரளம், பாலக்காடு மாவட்டத்தைப் பூர்வீகமாகக் கொண்டவர். சென்னை, வில்லிவாக்கத்தில் வசித்து வருகிறார். மின்சார வாரியத்தில் தமிழ் வளர்ச்சி அலுவலராகப் பணியாற்றிய இவர், கோகுலம் சிறுவர் இதழின் ஆசிரியராக 11 ஆண்டு காலம் பணியாற்றினார். குழந்தைக் கவிஞர் அழ. வள்ளியப்பா தொடங்கிய குழந்தை எழுத்தாளர் சங்கத்தில் துணைச்செயலர், பொதுச்செயலர், பொருளாளர் ஆகிய பொறுப்புகளை வகித்தவர்.

மாணவராக இருக்கும் போதே கல்கண்டு, பூஞ்சோலை ஆகிய இதழ்களில் எழுத ஆரம்பித்தார். \*'கொடி காட்ட வந்தவன்' (புதினம்), இக்கதை 9 மொழிகளில் மொழிபெயர்க்கப்பட்டது. *பூந்தளிர்* என்ற சிறுவர் இதழில் வாண்டுமாமாவுக்கு உதவியாசிரியராக இருந்தார். பின்னர் கோகுலம் இதழில் ஆசிரியராகச் சேர்ந்தார். தினமணியில் சிறுவர் மணி இணைப்பில் மூன்று ஆண்டுகள் தலையங்கம் எழுதினார்.

விருதுகள்
---------

மத்திய, மாநில விருதுகள் உட்பட 35-க்கும் மேற்பட்ட விருதுகளைப் பெற்றுள்ளார்.

* 2007 ஆம் ஆண்டில் சென்னையில் நடைபெற்ற 30வது சென்னை புத்தகக் காட்சியில் சிறந்த குழந்தை எழுத்தாளருக்கான விருதை அன்றைய தமிழக முதல்வர் மு. கருணாநிதி வழங்கினார்.
* இவர் எழுதிய ராம் ரசாக் என்ற படைப்புக்கு தேசிய கல்வி ஆராய்ச்சி மற்றும் பயிற்சி கவுன்சில் விருது கிடைத்துள்ளது.
* இவர் எழுதிய "பவளம் தந்த பரிசு' என்ற சிறுவர் இலக்கியத்துக்காக 2013 ஆம் ஆண்டுக்கான சாகித்ய அகாதெமியின் குழந்தைகள் இலக்கியம் (பால புரஸ்கார்) விருது (ரூ. 50,000) கிடைத்தது.

மேற்கோள்கள்
-----------

1. 1 2  "2013-ஆம் ஆண்டுக்கான சாகித்ய அகாதெமி விருது: எழுத்தாளர்கள் ரேவதி, கதிர்பாரதி தேர்வு". *தினமணி*. 2013 ஆகத்து 24.. பார்த்த நாள்: 2013 ஆகத்து 24.
2. 1 2  குழந்தை எழுத்தாளர் ரேவதியுடன் நேர்காணல், தென்றல்
தசுதி மார்கோ, நடுப் பகுதியின் இடது பகுதியில் காணப்படுகிறது.
**தசுதி மார்கோ** (பாரசீகம்: دشت مارگو) என்பது ஆப்கானித்தானின் தெற்கு மாகாணங்களான எல்மந்து மற்றும் நிம்ரூசு ஆகியவற்றில் உள்ள ஒரு பாலைவனப் பகுதியாகும். இது தசுதி சசு மற்றும் ரெசிசுதான் பாலைவனங்களுக்குப் பக்கவாட்டில் அமைந்துள்ளது. உலகின் இருபதாவது மிகப்பெரிய பாலைவனம் இதுவாகும். இதன் பரப்பளவு 1,50,000 சதுர கிலோமீட்டர். இது கடல் மட்டத்திலிருந்து சுமார் 500 முதல் 700 மீட்டர் உயரத்தில் அமைந்துள்ளது. இப்பாலைவனமானது மணல் நிறைகள் மற்றும் பாறை-களிமண் சமவெளிகளைக் கொண்டுள்ளது. அரிதாகச் சோலைகளும் இந்தப் பாலைவனத்தில் காணப்படுகின்றன.

தாரி மொழியில் *தசுதி* என்றால் "சமவெளி" என்றும் *மார்கோ* என்றால் "மரணம்"[] என்றும் பொருள். *தசுதி மார்கோ* என்ற பெயரின் பொருளானது "மரணப் பாலைவனம்" ஆகும்.

உசாத்துணை
---------

1. ↑  "Dasht-e Mārgo: Afghanistan". *Geographical Names*. geographic.org. 26 May 2016 அன்று பார்க்கப்பட்டது.
2. ↑  McCarthy, Rory (9 March 2003). "Endgame in the Desert of Death for the world's most wanted man". *தி கார்டியன்*. theguardian.com. 26 May 2016 அன்று பார்க்கப்பட்டது.

வெளி இணைப்புகள்
---------------

* The Integration of Biodiversity into National Environmental Assessment Procedures at the Library of Congress Web Archives (பரணிடப்பட்டது 2004-07-03)
| * பா
* உ
* தொ
துனிசியப் போர்த்தொடர் |
| --- |
| தூனிசை நோக்கி ஓட்டம் – ஃபெய்ட் கணவாய் – சிடி பூ சிட் – கேசரைன் கணவாய் – மெடினைன்  – *பியூகிலிஸ்ட்* – எல் கெட்டார் – வாடி அகாரிட் – வல்கன் – ஃபிளாக்சு  – ரெட்ரிபியூசன் |

**சிடி பூ சிட் சண்டை** (*Battle of Sidi Bou Zid*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு படை முன்னேற்றம். துனிசியப் போர்த்தொடரின் ஒரு பகுதியான இதில் நாசி ஜெர்மனியின் படைகள் துனிசியாவில் நிறுத்தப்பட்டிருந்த அமெரிக்கப் படைகளைத் தோற்கடித்தன.

1942 நவம்பரில் வடக்கு ஆப்பிரிக்காவில் டார்ச் நடவடிக்கையின் மூலம் அமெரிக்கப் படைகள் தரையிறங்கின. மேற்குப் பாலைவனப் போர்த்தொடரில் தோற்று துனிசியாவை நோக்கிப் பின்வாங்கிக்கொண்டிருந்த அச்சுப் படைகள் தூனிஸ் நகரை அடைவதற்குள் அந்நகரைக் கைப்பற்ற முயன்றன. ஆனால் அம்முயற்சி தோல்வியடைந்தது. அடுத்த சில மாதங்களுக்கு துனிசியப் போர்முனையில் மந்த நிலை நீடித்தது. இரு தரப்பும் அடுத்தகட்ட மோதலுக்கான ஆயத்தங்களைச் செய்தன. துனிசியாவின் பெரும்பகுதி அச்சுக் கட்டுப்பாட்டில் இருந்தாலும் சிடி பூ சிட் நகரின் அருகேயுள்ள பகுதிகள் அமெரிக்க 2வது கோர் மற்றும் பிரெஞ்சு 9வது கோரின் கட்டுப்பாட்டில் இருந்தது. அவற்றால் தன் படைநிலைகளுக்கு ஆபத்து என்பதை உணர்ந்த ஜெர்மானியத் தளபதி எர்வின் ரோம்மல் அவற்றைத் தாக்கத் திட்டமிட்டார்.

பெப்ரவரி 14, 1943 அன்று ஜெர்மானிய கவசப் படைப்பிரிவுகள் சிடி பூ சிட்டின் மீது தங்கள் தாக்குதலைத் தொடங்கின. சிடி பூ சிட் துனிசியப் போர்முனையின் அமெரிக்கர்களின் முக்கியமான தொலைதொடர்பு மற்றும் தளவாட வழங்கல் மையங்களில் ஒன்று. நான்கு ஜெர்மானிய கவசப் படைப்பிரிவுகள் அதனைத் தாக்கின. இங்கு நிறுத்தப்பட்டிருந்த அமெரிக்கப் படைப்பிரிவுகள் அனுபவமின்மையாலும் போர்த்திறனற்ற தளபதிகளைக் கொண்டிருந்தமையாலும் எளிதில் தோற்கடிக்கப்பட்டன. மூன்று நாட்கள் சண்டைக்குப் பின் சிடி பூ சிட்டிலிருந்து பின் வாங்கின. இச்சண்டையிலும் அடுத்து நிகழ்ந்த கேசரைன் கணவாய் சண்டையிலும் கிடைத்த எளிதான வெற்றிகளால் ஜெர்மானியர்கள் அமெரிக்கப் படைகளின் போர்த்திறனைக் குறைத்து மதிப்பிட்டனர். எண்ணிக்கையில் அதிகமாக இருந்தாலும் எளிதில் அமெரிக்கர்களை வென்று விடலாம் என்று கணக்கிட்டனர். ஆனால் துனிசியப் போர்த்தொடர் நீடிக்க நீடிக்க அமெரிக்கப் படைகளும் தளபதிகளும் அனுபவம் பெற்று விரைவில் தங்கள் திறனை அதிகரித்துக் கொண்டனர்.
*1 கனடா சதுக்கக் கட்டிடம் (நடுவிலுள்ளது)*
**1 கனடா சதுக்கம்** (1 Canada Square) என்பது இலண்டன் மாநகரில் உள்ள கேனரி வார்ஃப் என்னுமிடத்தில் அமைந்துள்ள ஒரு உயரமான கட்டிடமாகும். 1990 முதல் 2010 வரை ஐக்கிய இராச்சியத்தில் இதுவே மிகவுயர்ந்த கட்டிடமாக மதிக்கப்பட்டது. 50 மாடிகள் கொண்ட இக்கட்டிடம் தரை மட்டத்தில் இருந்து 720 அடி உயரம் (235 மீட்டர்) அளவுக்கு வானில் உயர்ந்து நின்றது. 2012 ஆம் ஆண்டில் கட்டிமுடிக்கப்பட்ட சார்டு கட்டிடம் 1 கனடா சதுக்கத்தின் இருபது ஆண்டுகால சாதனையை முறியடித்து முதல் இடத்தைப் பிடித்தது. இக்கட்டிடத்தின் உயரம் 1016 அடிகள் ( 309.6 மீட்டர்) ஆகும்.ஹட்டேர்ஸ்பீல்ட் (Huddersfield) என்னுமிடத்திலுள்ள, 330 மீட்டர் உயரமான எம்லே மூர் தொலைக்காட்சிக் கம்பமே நாட்டின் அதி உயரமான "அமைப்பு" ஆகும்.

பெயர்க்காரணம்
-------------

ரீச்மன் குடும்பத்துக்குச் சொந்தமான, ஒலிம்பியாவும், யோர்க்கும் என்ற கனடாவைச் சேர்ந்த நிறுவனத்தினால் கட்டப்பட்டமையாலேயே, இக்கட்டிடத்துக்குக் கனடா சதுக்கம் என்ற பெயர் வந்தது. "கனரி வார்வ்" (Canary Wharf ) பகுதியைக் கட்டும் முயற்சியில் இந் நிறுவனம் வங்குரோத்து நிலையடைந்தது.இக்கட்டிடம் "கனரி வார்வ்"இன் (Canary wharf) ஒரு பகுதியாக இருப்பதால், இது **கனரி வார்வ் கோபுரம்** என்றும் அழைக்கப்படுகிறது.

உட்கட்டமைப்பு
-------------

சீசர் பெல்லி என்ற முதன்மை கட்டிடக்கலை வல்லுநர் 1 கனடா சதுக்கத்தை வடிவமைத்தார். முக்கியமாக உலக நிதிநிறுவனம் மற்றும் எலிசபெத் கோபுரம் ஆகிய கட்டிடங்களை அடிப்படையாக நினைத்தே இவர் இச்சதுக்கத்தை வடிவமைத்தார். துருப்பிடிக்காத எஃகு இந்த அழகிய கட்டிடத்தின் மேற்புறத்தை அலங்கரிக்கிறது. இச்சதுக்கத்தின் உச்சியில் உள்ள ஒளிரும் பிரமீடு விமானங்களுக்கான எச்சரிக்கை விளக்காக இருருப்பதுதான் இச்சதுக்கத்தின் மிகமுக்கியமான தனிச்சிறப்பு ஆகும். தனித்துவமாகத் தெரியும் இந்த பிரமீடு உச்சிமுடி கடல்மட்டத்தில் இருந்து 800 அடி (240 மீட்டர்) உயரத்தில் உள்ளது.

அலுவலகம்
--------

கீழ் தரைத் தளத்தில் சில சில்லறை வணிகக் கடைகள் இடம்பெற்றிருந்த போதிலும் இச்சதுக்கத்தில் முதன்மையாக அலுவலகங்கள் இடம்பெற்றன. 1 கனடா சதுக்கத்தில் அலுவலகங்கள் அமைந்திருப்பது பெரிய ஒரு கௌரவமாகக் கருதப்பட்டது. சனவரி 2013 நிலவரப்படி மதிப்புமிக்க இச்சதுக்கத்தின் அனைத்து பகுதிகளும் அலுவலகங்களாய் நிரம்பியிருந்தன 
இச்சதுக்கம் இலண்டனின் மைல்கல் என அங்கீகரிக்கப்பட்டது. இதனால்  திரைப்படங்கள்,தொலைக்காட்சி மற்றும் இதர ஊடகங்களில் இதன் புகழ்பரவி அனைவரின் கவனத்தையும் ஈர்த்தது. ஐக்கிய இராச்சியத்தில் உள்ள உயரமான கட்டிடங்கள் என்று பட்டியலிடப்பட்டதனால் இச்சதுக்கம் மேலும் பலருடைய கவனத்தை ஈர்ப்பது தொடர்கிறது .

தாக்குதல்
---------

1996 ல், இங்கு, ஐரிஷ் குடியரசு இராணுவம் (IRA) என்ற தீவிரவாத இயக்கம் குண்டுத் தாக்குதல் நடத்தியது.

மேற்கோள்கள்
-----------

1. ↑  Aviation charts issued by the Civil Aviation Authority
2. ↑   பரணிடப்பட்டது 2009-06-20 at the வந்தவழி இயந்திரம் Accessed 25 May 2008 14:55 BST.
3. ↑  "Canary Wharf Letting Agents | Flats To Let E14 | Knight Frank E14". Knightfrank.co.uk. 15 August 2012 அன்று பார்க்கப்பட்டது.

இவற்றையும் பார்க்கவும்
----------------------

* இலண்டனின் உயரமான கட்டிடங்கள்

வெளி இணைப்புகள்
---------------

* Skyscrapernewsல் 1 கனடா சதுக்கம் பற்றிய கோப்பு பரணிடப்பட்டது 2008-12-19 at the வந்தவழி இயந்திரம்
**ரேணுகா ரவீந்திரன்** (*Renuka Ravindran*, இராஜகோபாலன்), இந்திய அறிவியலாளர் ஆவார். இவர் இந்திய அறிவியல் கழகத்தின் முதல் பெண் பீடாதிபதியாகப் பணியாற்றியவர்.

கல்வி மற்றும் பணி
-----------------

ரேணுகா இராஜகோபாலன் சென்னை வேப்பேரி பிரசண்டேசன் கான்வென்ட்டின் மாணவியாக இருந்தார். பின்னர் சென்னை பெண்கள் கிறித்தவக் கல்லூரியில் பயின்றார். இவர் இந்திய அறிவியல் கழகத்தில் இருந்து கணிதத்தில் முனைவர் பட்டம் பெற்றார். பின்னர் செருமனி ஆச்சென் பல்கலைக்கழகத்தில் இருந்து பொறியியலில் முனைவர் பட்டம் பெற்றார்.[,4]. 1967 ஆம் ஆண்டில் இந்திய அறிவியல் கழகத்தில் இணைந்து கணிதவியல் பிரிவில் பேராசிரியராகவும், பின்னர் இந்திய அறிவியல் கழகத்தின் பீடாதிபதியாகவும் பணிபுரிந்தார். செருமனியில் கெய்செர்சிலாப்டன் பல்கலைக்கழகம் உட்பட பல்வேறு பல்கலைக்கழகங்களில் வருகைதரு பேராசிரியராகவும் பணியாற்றினார்.. அவர் நேரியல்சாரா அலைகள் மற்றும் நியூட்டன் விதிக்கு உட்படாத திரவங்கள் ஆகிய துறைகளில் சிறந்து விளங்கினார்.

மேற்கோள்கள்
-----------

1. ↑  "PROFILE OF PROF. RENUKA RAVINDRAN". .ias.ac.in. 26-04-2015 அன்று பார்க்கப்பட்டது. Check date values in: `|accessdate=` (உதவி)
2. ↑  "DISTINGUISHED ALUMNAE". Women's Christian College. 26-04-2015 அன்று பார்க்கப்பட்டது. Check date values in: `|accessdate=` (உதவி)
3. ↑  "Renuka Ravindran Education". math.iisc.ernet.in. 2016-03-04 அன்று மூலம் பரணிடப்பட்டது. 26-04-2015 அன்று பார்க்கப்பட்டது. Check date values in: `|accessdate=` (உதவி)
4. ↑  "Renuka Ravindran". RWTH Aachen University. 26-04-2015 அன்று பார்க்கப்பட்டது. Check date values in: `|accessdate=` (உதவி)
5. ↑  "Passionate about taking science to young minds". The Telegraph. 21 May 2004. 4 மார்ச் 2016 அன்று மூலம் பரணிடப்பட்டது. 26 April 2015 அன்று பார்க்கப்பட்டது.
**சிஞ்சியாங்** என்பது வரலாற்று ரீதியாக காஷ்மீருக்கு வடக்கே உள்ள ஒரு பகுதியாகும். சிஞ்சியாங்கானது தியான் சான் மலைகளால் இரண்டாக பிரிக்கப்படுகிறது. தியான் சான் மலைகளுக்கு வடக்கே உள்ள பகுதி சுங்கரியா எனவும், தெற்கே உள்ள பகுதி தரிம் பள்ளத்தாக்கு என்றும் அழைக்கப்படுகிறது. இங்கு தற்போது பெரும்பாலும் உய்குர் இன மக்களே வசிக்கின்றனர். 1884 ஆம் ஆண்டு இப்பகுதி சிஞ்சியாங் என்று பெயரிடப்பட்டது. அதன் பொருள் "புதிய எல்லை" என்பதாகும். அந்நேரத்தில் துங்கன் கிளர்ச்சிக்கு பிறகு சீனாவின் சிங் அரசமரபால் இந்த இரண்டு பகுதிகளும் கைப்பற்றப்பட்டன.

இப்பகுதிக்கு முதல் குடியேற்ற மக்கள் மேற்கில் இருந்து வந்தனர். தரிம் பள்ளத்தாக்கில் காணப்படும் தரிம் மம்மிக்களில் பழமையானவை கி.மு. 2000மாவது ஆண்டைச் சேர்ந்தவையாகும். அந்த நேரத்தில் இந்தோ-ஐரோப்பிய மக்களான தொச்சாரியர்கள் தரிம் பள்ளத்தாக்கில் வசித்தனர். கி.மு. முதல் 1000 ஆண்டுகளில் தரிம் பள்ளத்தாக்கில் இந்தோ-ஐரோப்பிய நாடோடிகளான யுவேசி மக்கள் வாழ்ந்தனர். கி.மு. இரண்டாம் நூற்றாண்டில் இப்பகுதியானது தற்போதைய மங்கோலியாவை மையமாக கொண்டிருந்த நாடோடி மக்களின் கூட்டமைப்பான சியோங்னு பேரரசின் ஒரு பகுதியானது.

சுங்கரியா (சிவப்பு) மற்றும் தரிம் பள்ளத்தாக்கு (நீலம்)

உசாத்துணை
---------

1. ↑  Li 2010, ப. 1.
**தசாங்கப்பத்து** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். தசாங்கம் என்பது, *தசம்*, *அங்கம்* என்னும் இரண்டு வடமொழிச் சேர்க்கையால் உருவானது. *தசம்* என்பது பத்து என்னும் பொருள் கொண்டது *அங்கம்* என்பது உறுப்பு. எனவே தசாங்கம் என்பது பத்து உறுப்புக்கள் எனப் பொருள்படும். மலை, ஆறு, நாடு, ஊர், மாலை, யானைப்படை, குதிரைப்படை, கொடி, முரசு, செங்கோல் எனும் பத்தும் அரசுக்கு உரிய உறுப்புக்களாகும். இப் பத்து உறுப்புக்களையும் பத்து நேரிசை வெண்பாக்களால் பாடுவதே தசாங்கப்பத்து ஆகும்.

பிரபந்தத் திரட்டு என்னும் இலக்கணநூல் இதனைத் தசாங்க வன்னிப்பு எனக் குறிப்பிடுகிறது. வன்னிப்பு என்பது வருணனை.

குறிப்புகள்
-----------

1. ↑  நவநீதப் பாட்டியல், பாடல் 40

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் பரணிடப்பட்டது 2010-07-16 at the வந்தவழி இயந்திரம்

இவற்றையும் பார்க்கவும்
----------------------

* சிற்றிலக்கிய வகை
* பாட்டியல்
* சின்னப்பூ
**ரேவணசித்தர்**  என்பவர் 16 ஆம் நூற்றாண்டில் வாழ்ந்த பெரும்புலவர். அகராதி நிகண்டு என்னும் நூலை உருவாக்கியவர். சிவஞான தீபம் என்னும் நூலும் இவரால் எழுதப்பட்டது. ‘அகராதி’ என்னும் சொல்லை முதன்முதலில் கையாண்டவர். இந்த அகராதி நிகண்டில் இவரது பெயர் ‘சிதம்பர ரேவண சித்தன்’ எனக் குறிப்பிடப்பட்டுள்ளது. இதில் சிதம்பரம் என்பது தந்தையின் பெயர். பட்டீச்சுரம் என்னும் ஊரில் வாழ்ந்தவர்.

நிகண்டுப் பாடல்கள் எதுகையை முன்னிறுத்தித் தொகுக்கப்பட்டவை. அகராதி மோனையை முன்னிறுத்தி தமிழ் நெடுங்கணக்கு அகரவரிசையில் தொகுக்கப்படுகிறது. தொல்காப்பியர் இதனை உரிச்சொல் எனக் குறிப்பிடுகிறார்.

**பட்டீச்சுரத்துச் செழுந்தமிழ்ப் புராணம்**, **திருவலஞ்சுழிவாணர் புராணம்**, **திருமேற்றளிச் செழுந்தமிழ்ப் புராணம்** ஆகிய நூல்களும் இவரால் பாடப்பட்டவை என்பது இவரது அகராதி நூலில் காணப்படும் செய்தி. இவர் சமாதி தாராசுரம் கோயிலுக்கு மேற்புறம் ஒட்டக்கூத்தர் சமாதியுடன் ரேவணசித்தர் சமாதியும் உள்ளது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  மாடுகள் கத்துவதை ‘ரேவணம்’ என்பர். இவரது குரல் மாட்டுக்குரல் போல் இருந்திருக்கலாம் என்பது மு. அருணாசலம் கருத்து.
3. ↑  இது ஒலிக்குறிப்புப் பெயர் ஆகையால் 'இரேவணசித்தர்' என எழுத இயலவில்லை.
4. ↑  இவை இப்போது கிடைக்கவில்லை.
வோல்வ்காங்க் பௌலி**பவுலி தவிர்ப்புத் தத்துவம்** (*Pauli exclusion principle*) என்பது ஒரு குவாண்டம் இயற்பியல் தத்துவம் ஆகும். இதன்படி எந்த ஒரு அணுவில் உள்ள இரு ஒத்த எலக்ட்ரான்கள் அனைத்து நான்கு குவாண்டம் எண் மதிப்புகளையும் ஒரே மாதிரியாக பெற்றிருக்க முடியாது. ஒரு குறிப்பிட்ட அணுவில், இரு எலக்ட்ரான்கள் அதிகபட்சமாக மூன்று குவாண்டம் எண்களின் மதிப்பை ஒரே அளவாகப் பெற்றிருக்கலாம் (n,l,m). ஆனால் நான்காம் குவாண்டம் எண்ணின் மதிப்பு (s) மாறுபடும். எனவே, s = +½ என ஒரு இலத்திரன் பெற்றிருந்தால், மற்றைய இலத்திரனின் 's' பெறுமானம் –½ என அமையும். பிறிதொரு முறையில் சொல்ல வேண்டுமெனில், ஒரே துணை ஓட்டில் அமைந்துள்ள இலத்திரன்கள் எதிர் சுழற்சிகளைப் பெற்றிருக்கும்.

எடுத்துக்காட்டாக, சுற்றுப்பாதையின் இரண்டாம் ஓடு 'L' ஐ நோக்கின்,
இந்தக் கூட்டிற்கு n = 2 ஆகும். n = 2 எனில் l, m, s ஆகிய குவாண்டம் எண்களின் மாறுபட்ட எட்டுவித சேர்க்கைகளை பின்வருமாறு குறிக்கலாம்.

ஓர் அணுவில் உள்ள இலத்திரன்கள், உட்கருவைச் சுற்றுவதோடு மட்டுமல்லாமல், தன் அச்சினைச் சுற்றி சுழலும் தன்மையும் உடையன. ஒரு இலத்திரனின் சுழற்சித் திசையை தற்சுழற்சிக் குவாண்டம் எண் குறிக்கின்றது. இச்சுழற்சி இருவிதங்களில் நடைபெறுகின்றது: கடிகாரத் திசை, கடிகார எதிர்த் திசை. எனவே சுழற்சி குவாண்டம் எண்களின் இரு பெறுமானங்கள் +1/2 மற்றும் -1/2 ஆகும்.
1. n = 2, l = 0, m = 0, s = +1/2 (s துணை ஆற்றல் மட்டம்)
2. n = 2, l = 0, m = 0, s = –1/2 (s துணை ஆற்றல் மட்டம்)
3. n = 2, l = 1, m = 0, s = +1/2 (p துணை ஆற்றல் மட்டம் )
4. n = 2, l = 1, m = 0, s = –1/2 (p துணை ஆற்றல் மட்டம் )
5. n = 2, l = 1, m = +1, s = +1/2 (p துணை ஆற்றல் மட்டம் )
6. n = 2, l = 1, m = +1, s = –1/2 (p துணை ஆற்றல் மட்டம் )
7. n = 2, l = 1, m = –1, s = +1/2 (p துணை ஆற்றல் மட்டம் )
8. n = 2, l = 1, m = –1, s = –1/2 (p துணை ஆற்றல் மட்டம் )

மேற்காட்டிய, எட்டு சேர்க்கைகள், L கூடு இரு துணைக் கூடுகளாக பிரிபடுவதைக் காட்டுகிறது.
l = 0 ( s துணைக்கூடு) மற்றும் l = 1 ( p துணைக்கூடு). இந்தக் கூட்டின் உச்ச இலத்திரன் பெறுமானம் எட்டாகும்.

பயன்கள்
-------

* குறிப்பிட்ட முக்கிய ஆற்றல் மட்டத்தில் அதிகபட்ச எலக்ட்ரான்களின் எண்ணிக்கையைக் கண்டறியலாம்.
**பவுல்-லூயி சைமண்டு** (*Paul-Louis Simond*) பிரான்சிய மருத்துவரும் உயிரியலாளரும் ஆவார். இவர் அரையாப்பு பிளேக் எலிகளிலிருந்து மற்ற எலிகளுக்கும் மனிதர்களுக்கும் பரவ, நோய்தொற்றிய எலிகளில் வாழும் தெள்ளுப்பூச்சிகளே *(Xenopsylla cheopis)* காரணம் என சோதனைகள் மூலம் நிரூபித்ததற்காக பெரிதும் அறியப்படுகிறார்.

இளமைக் காலம்
------------

பவுல்-லூயி சைமண்டு பிரான்சின் டிரோம் மாவட்ட (டிபார்ட்மென்ட்) போஃபோர்ட்-சுர்-ஜெர்வானில் சூலை 30, 1858 அன்று பிறந்தார். 1878 முதல் 1882 வரை சைமண்டு பொர்தோவிலுள்ள மருத்துவ, மருந்தியல் பள்ளியில் மருத்துவ, உயிரியல் அறிவியல் துறையில் உதவியாளராக இருந்தார். அங்கிருந்தபோது தனது மருத்துவப் பயிற்சியைத் துவங்கினார். 1882 முதல் 1886 வரை பிரெஞ்சு கயானாவின் செயின்ட்-லோரன்ட்-டு-மரோனியிலிருந்த தொழுநோய் மருத்துவமனையில் இயக்குநராக பணியாற்றினார். அப்போது அங்கு குறைந்த வீரியமுள்ள மஞ்சள் காய்ச்சலால் பாதிக்கப்பட்டதால் 1886இல் பொர்தோ திரும்பினார். அடுத்த ஆண்டில் தொழு நோய் குறித்த இவரது ஆய்வேட்டிற்கு பரிசு கிடைத்தது; முனைவர் பட்டமும் பெற்றார்.

பணி வாழ்வு
----------

மேலும் அறிய
-----------

* Edward Marriott (1966) in "Plague. A Story of Science, Rivalry and the Scourge That Won't Go Away" ISBN 978-1-4223-5652-4
* Portail Institut Pasteur (chronological biography)
* Find health articles பரணிடப்பட்டது 2011-07-11 at the வந்தவழி இயந்திரம் (*Paul-Louis Simond et les coccidies*)
**இருமத்தூர் கொல்லாபுரியம்மன் கோயில்** (kolhapuri mariamman temple) தமிழ்நாட்டில் தர்மபுரி மாவட்டத்தில், தர்மபுரி - திருப்பத்தூர் நெடுஞ்சாலையை ஒட்டி இருமத்தூர் என்னும் ஊருக்கு அருகில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கொல்லாபுரியம்மன் சன்னதியும், விநாயகர், நவகிரகங்கள் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. சித்திரை மாதம் தமிழ்வருடப்பிறப்பு, 1 நாள் திருவிழாவாக நடைபெறுகிறது.

நம்பிக்கைகள்
------------

திருட்டுப் போன பொருட்கள் மீண்டும் கிடைப்பதற்காக இக்கோயிலில் புதுமையான வழிபாடு நடத்தப்படுகிறது. கோவிலுக்கு அருகில் தர்மபுரி- திருப்பத்தூர் சாலையின் ஓரத்தில் ஒரு பழமையான புளிய மரம் உள்ளது. திருட்டு போன பொருட்கள் கிடைக்க வேண்டிக்கொள்ளும் பக்தர்கள் இந்த புளியமரத்தின் கிளையில் உயிருடன் உள்ள கோழிகளின் கழுத்தில் கயிற்றைக் கட்டி தொங்க விட்டு விடுகிறார்கள். இவ்வாறு கட்டப்பட்ட கோழிகள் இறந்து அவற்றின் உடல் காய்ந்து போவதற்குள் திருட்டு போன பொருட்கள் கிடைத்துவிடும் என்ற நம்பிக்கை பக்தர்களிடையே உள்ளது.

படவரிசை
-------

* கோயிலில் அம்மன் சிலைகோயிலில் அம்மன் சிலை
* கோயில் கோபுரம்கோயில் கோபுரம்
* கோயிலின் பக்கவாட்டுத் தோற்றம்கோயிலின் பக்கவாட்டுத் தோற்றம்
* கோயிலைத் தள்ளி எதிரில் அமைக்கப்பட்டுள்ள பிரம்மாண்ட அம்மன் சிலை கோயிலைத் தள்ளி எதிரில் அமைக்கப்பட்டுள்ள பிரம்மாண்ட அம்மன் சிலை

வெளி இணைப்புகள்
---------------

விக்கிமேப்பியாவில் கோயில் அமைவிடம்

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். 19 பெப்ரவரி 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். 19 பெப்ரவரி 2017 அன்று பார்க்கப்பட்டது.
3. ↑  "இருமத்தூரில் பிரசித்தி பெற்ற கொல்லாபுரிஅம்மன் கோவில்". *எட்டுரை*. மாலை மலர். 30 மார்ச் 2018. 19 சூன் 2018 அன்று பார்க்கப்பட்டது.
**சரவ்ஜித் கவுர் மனுகே** (*Saravjit Kaur Manuke*) பஞ்சாப் சட்டமன்ற உறுப்பினர்.  ஆவார். .

அரசியல் வாழ்க்கை
----------------

இவர், முதல் முறையாக இவர் 2017 ஆம் ஆண்டில் ஆம் ஆத்மி கட்சி கட்சியின் சார்பில் தேர்தலில் போட்டியிட்டு வெற்றி பெற்றார். 16 மார்ச் 2017 அன்று இவர் கட்சியின் உயர்மட்டக் குழுவின் மூலம் சட்டமன்ற எதிர்க்கட்சித் தலைவராக தேர்ந்தெடுக்கப்பட்டார் இவர், தனது தொழில் வாழ்க்கையின் தொடக்கத்தில் கற்பித்தல் பணியாற்றினார். பின்னர் இவர் தனது பணியை விட்டுவிட்டு, பிரபல இந்திய அரசியல்வாதியான அரவிந்த் கெஜ்ரிவால் நிறுவிய ஆம் ஆத்மி கட்சியில் சேர்ந்தார்.

சட்டமன்ற உறுப்பினர்
-------------------

2017ஆம் ஆண்டு பஞ்சாப் சட்டமன்றத் தேர்தலில் ஆம் ஆத்மி கட்சியின் சார்பில் ஜாக்ரான் சட்டமன்றத் தொகுதியில் போட்டியிட்டார். இவர் தேர்தலில் முதல் முறையாக வெற்றி பெற்றார். பஞ்சாப் முன்னாள் மாநில அமைச்சரும், பஞ்சாப் மாநில காங்கிரஸ் குழுவின் துணைத் தலைவரும், மூத்த அரசியல்வாதியுமான மல்கித் சிங் தக்கா என்பவரை தோற்கடித்தார். இவர் இரண்டு முறை பஞ்சாப் சட்டமன்றத்தில் உறுப்பினராகத் தேர்ந்தெடுக்கப்பட்டார்.

சரவ்ஜித் கவுர் மனுகே 61,521 வாக்குகளைப் பெற்றார். இது மொத்த வாக்குகளில் 45.35% ஆகும்.

எதிர்கட்சித் தலைவர்
-------------------

2017ஆம் ஆண்டு பஞ்சாப் சட்டமன்றத் தேர்தலில் ஆம் ஆத்மி கட்சி பிரதான எதிர்க்கட்சியாக உருவெடுத்தது. 2017 ஆம் ஆண்டு பஞ்சாப் சட்டமன்றத் தேர்தலில் ஆம் ஆத்மி கட்சி பஞ்சாப் சட்டமன்றத்தில் 20 இடங்களைப் பிடித்தது. சரப்வித் கவுர் மனுகே பஞ்சாபில் ஆம் ஆத்மி கட்சியின் துணைத் தலைவராக தேர்ந்தெடுக்கப்பட்டார் .

இவர் அரசியலுக்கு வெளியே சமூக சேவையிலும் ஈடுபட்டுள்ளார். இவர் ஜாக்ரான் பொருளாதார சங்கத்திலும் தொடர்பு கொண்டுள்ளார்.

குறிப்புகள்
-----------

1. ↑  "Members". *punjabassembly.nic.in*.
2. ↑  "AAP's new leaders after election".
3. ↑  Punjab assembly constituency-Jagraon
4. ↑  Jagraon assembly election பரணிடப்பட்டது 2020-10-21 at the வந்தவழி இயந்திரம் *www.electionsinindia.com*
**சரவாக் ஐக்கிய மக்கள் கட்சி** (மலாய்: *Parti Rakyat Bersatu Sarawak*, ஆங்கில மொழி: *Sarawak United Peoples' Party*, சீனம்: 砂拉越人民联合党) என்பது மலேசியாவில் ஓர் அரசியல் கட்சியாகும். ஆளும் பாரிசான் நேசனல் கூட்டணியின் உறுப்புக் கட்சிகளில் மிக முக்கியமானக் கட்சியாகக் கருதப்படுகின்றது.

சரவாக் ஐக்கிய மக்கள் கட்சியை *சாப்* என்று சுருக்கமாகவும் அழைப்பார்கள். 1959-ஆம் ஆண்டு இடதுசாரி கம்யூனிஸ்டு அனுதாபிகளினால் உருவாக்கப்பட்டது. இந்தக் கட்சியில் சீனர்களே பெரும்பான்மையாக உறுப்பியம் பெற்றுள்ளனர்.

வரலாறு
------

இந்தக் கட்சி தோற்றுவிக்கப்பட்ட காலத்தில் அதன் உறுப்பினர்கள் பலர் கம்யூனிஸ்டு நடவடிக்கைகளுக்காக சரவாக் மாநிலத்தில் இருந்து நாடு கடத்தப்பட்டனர். அதன் பின்னர், கட்சியைச் சேர்ந்த மூத்த உறுப்பினர்கள், இந்தோனேசியா, காளிமந்தான் எல்லைக் காட்டுப் பகுதிக்குள் தலைமறைவாகினர். அங்கு சரவாக் அரசாங்கத்திற்கு எதிராக ஆயுதங்களை ஏந்திப் போராட்டம் செய்தனர்.

1960களில் மலேசியா அமைக்கப்பட்ட போது அதற்கு இந்தக் கட்சி கடும் எதிர்ப்பைத் தெரிவித்தது. அருகாமையில் இருக்கும் புருணை நாட்டின் **புருணை மக்கள் கட்சி**, **தேசிய பாசோக் மோமோகான் கட்சி** போன்ற உள்ளூர்க் கட்சிகளுடன் கூட்டாக இணைந்து ஐக்கிய நாடுகள் அவைக்கு ஒரு கோரிக்கை மனுவை அனுப்பி வைத்தது.

வட போர்னியோ மக்கள், தங்கள் விருப்பப்படி முடிவு செய்வதற்கு வாய்ப்பு வழங்க வேண்டும்; ஒரு பொது வாக்கெடுப்பு நடத்தப்பட வேண்டும் என்று அந்தக் கோரிக்கை மனுவில் தெரிவிக்கப்பட்டது.

2011 ஏப்ரல் மாதம் நடைபெற்ற மாநிலப் பொதுத் தேர்தலில், சரவாக் ஐக்கிய மக்கள் கட்சி மிக மோசமாகத் தோல்வி கண்டது. அதன் பின்னர் அதன் எதிர்காலமே ஒரு கேள்விக்குறியாகவும் அமைந்தது.

### 2008 நாடாளுமன்றத் தேர்தல்

சரவாக் ஐக்கிய மக்கள் கட்சியின் நாடாளுமன்ற உறுப்பினர்கள்

* **சரவாக்**
	+ P196 - ஸ்டாம்பின் - யோங் கூன் செங்
	+ P199 - செரியான் - ரிச்சர்ட் ரியோட் ஜாயிம்
	+ P208 - சரிக்கே - டிங் குவோங் ஹிங்
	+ P211 - லானாங் - தியோங் தாய் கிங்
	+ P219 - மிரி - பீட்டர் சின் பா கூய்

மேற்கோள்கள்
-----------

1. ↑  *Why Indonesia Opposes British-Made "Malaysia."*. Djakarta: Govt. of the Republic of Indonesia, 1964. p. 60

சான்றுகள்
---------

* Chin, Ung Ho. 1997. Chinese Politics in Sarawak: a Study of the Sarawak United People's Party (SUPP) New York: Oxford University Press, ISBN 983-56-0039-2

* James Chin. 2011. Forced to the Periphery: Recent Chinese Politics in East Malaysia. Singapore: ISEAS

வெளி இணைப்புகள்
---------------

* சரவாக் ஐக்கிய மக்கள் கட்சி இணையத்தளம்
**சரஸ்வதி பர்வதம் I** (*Saraswati Parbat I*, இந்தி: सरस्वती पर्वत I) என்பது இமயமலையில் அமைந்துள்ள ஒரு மலைச் சிகரமாகும். இது இந்தியாவின் உத்தரகண்ட் மாநிலத்தில் உள்ளது. இது முழுக்க முழுக்க இந்தியாவிற்குள் அமைந்துள்ள மலைகளில் 45வது உயரமான மலையாகும். இந்த வகையில் மிக உயரமான மலை நந்தா தேவி ஆகும். சரஸ்வதி பர்வதம் I உலகின் 311வது உயரமான சிகரமாகும். இந்த சிகரமானது 6940 மீட்டர் அல்லது 22769 அடி உயரம் கொண்டது. இது காமெட் ஜாஸ்கர் மலைத்தொடரின் கீழ் வருகிறது.  இந்த சிகரத்தை அடைய முதன்முதலில் இந்திய-யப்பானிய பெண்கள் பயணத்தில் சந்தோஷ் யாதவ் தலைமையில், (தலைவர்), ரெய்கோ தெரசாவா (ஜப்பானிய தலைவர்) முயற்சி செய்யப்பட்டது.

மலை ஏற்ற வரலாறு
---------------

இந்த சிகரத்தில் முதன் முதலில் இந்தோ-யப்பானிய பெண்கள் பயணத்தில் 18 ஆகத்து 1992 அன்று ஏறினர். இப்பயணமானது சந்தோஷ் யாதவ், (தலைவர்) மற்றும் ரெய்கோ தெரசாவா (யப்பானியத் தலைவர்) தலைமையில் மேற்கொள்ளப்பட்டது. குழுவின் மற்ற உறுப்பினர்களாக ரீட்டா படேல், (மருத்துவர்) அல்பனா பாங்டே, டகாகோ கட்டோ, மயூமி சிராசாவா, எமிகோ யமகுச்சி, யோஷி கமேடா, எரி குசுதா (யப்பானியர்), ஜோதிகா நேகி, பனிதா திமுங்பி, மம்தா தாகூர் (இந்தியர்) ஆகியோர் இருந்தனர். இந்திய அணி 18 ஆகத்து 1992 அன்று மாலை 4 மணிக்கு சிகரத்தின் உச்சியை முதன்முதலில் அடைந்தது. மறுநாள் ஆகத்து 19 அன்று ஜப்பானிய அணியும் உச்சியை அடைந்தது. இவர்கள் உச்சியை அடைய 3 முகாம்களை அமைத்தனர்.

அண்டை மற்றும் துணை சிகரங்கள்
----------------------------

சரஸ்வதி பவதம் I இன் அண்டை அல்லது துணை சிகரங்கள்:

* காமெட், 7,756 மீ ( **25,446** அடி),30°55′12″N 79°35′30″E﻿ / ﻿30.92000°N 79.59167°E﻿ / 30.92000; 79.59167
* **முகுத் பவதம்**, 7,242 மீ (23,760 அடி),30°56′57″N 79°34′12″E﻿ / ﻿30.94917°N 79.57000°E﻿ / 30.94917; 79.57000
* **அபி கமின்**, 7,355 மீ (24,131 அடி)30°56′59″N 79°14′30″E﻿ / ﻿30.94972°N 79.24167°E﻿ / 30.94972; 79.24167
* **சாம்ராவ் பர்வதம் I**, 6,910 மீ (24,131 அடி)30°59′24″N 79°31′45″E﻿ / ﻿30.99000°N 79.52917°E﻿ / 30.99000; 79.52917

பனிப்பாறைகளும் ஆறுகளும்
-----------------------

பால்பாலா பனிப்பாறை. சரசுவதி ஆறு .

குறிப்புகள்
-----------

1. ↑  "Error".
2. ↑  "Saraswati Parvat I".
3. ↑
4. 1 2   *EXPEDITIONS AND NOTES 8 SARASWATI PEAK*. **50**. 1994.. பார்த்த நாள்: 16 April 2020.
நவாப் **அப்துல் ஜபார்** (Nawab Abdul Jabbar) (24 அக்டோபர் 1837 - 30 சனவரி 1918) ஒரு பிரித்தானிய இந்திய அதிகாரத்துவமும், சமூக சேவகருமாவார்.

ஆரம்ப கால வாழ்க்கை
------------------

அப்துல் சப்பார் 1837 அக்டோபர் 24 ஆம் தேதி இந்தியாவின் மேற்கு வங்காள மாநிலத்தின் கிழக்கு வர்தமான் மாவட்டத்தின் பர்கதி கிராமத்தில் அமைந்துள்ள தனது தாய்வழி தாத்தாவின் வீட்டில் பிறந்தார். இவரது குடும்ப வீடு கிழக்கு வர்தமானின் காசியாரா என்ற கிராமத்தில் இருந்தது. இவரது தந்தை கான் பகதூர் கோலம் அசுகர் பிரித்தானிய கிழக்கிந்திய நிறுவனத்தின் நீதித்துறையில் தலைமை சதர் அமீனாக இருந்தார். அப்துல் சப்பார் வர்தமான் ராஜ் பள்ளியில் நுழைவுத் தேர்வில் தேர்ச்சி பெற்றார். இங்கே இவர் இராம்தானு லகரி என்பவரின் மாணவர். பின்னர் இளங்கலை வகுப்பில் மாநிலக் கல்லூரியில் அனுமதிக்கப்பட்டார். 1857 இல் தந்தை இறந்த பிறகு இவர் கல்வியை விட்டுவிட்டார்.

தொழில்
------

தனது தொழில் வாழ்க்கையின் தொடக்கத்தில் துணை நீதிபதியாக சேர்ந்தார். 1889 மற்றும் 1894 க்கு இடையில் இவர் கொல்கத்தாவில் தலைமை நீதிபதியாக பணியாற்றினார். 1884, 1886 மற்றும் 1893 ஆம் ஆண்டுகளில் வங்காள சட்டமன்றத்தில் உறுப்பினராக நியமிக்கப்பட்டார். ஓய்வுக்குப் பிறகு இவர் போபால் இராச்சியத்தின் முதல்வராக நியமிக்கப்பட்டு 1897 முதல் 1902 வரை பணியாற்றினார். அங்கு சமூக நலப் பணிகளில் இவர் செய்த பங்களிப்புக்காக கௌரவிக்கப்பட்டார். 

தென்னாப்பிரிக்காவில் காந்தியின் இனவெறி எதிர்ப்பு இயக்கத்தை ஆதரிக்க சுரேந்திரநாத் பானர்ஜி கொல்கத்தாவில் ஏற்பாடு செய்திருந்த கூட்டத்தில் அப்துல் சப்பார் தலைவரக இருந்தார். இந்திய தேசிய காங்கிரசு, அகில இந்திய முஸ்லீம் லீக் ஆகிய இரண்டும் இவரது வாழ்நாளில் நிறுவப்பட்டது, ஆனால் இவர் ஒருபோதும் அரசியலில் ஆர்வம் காட்டவில்லை.

முஸ்லிம் சமுதாயத்தில் பங்களிப்பு
--------------------------------

இந்திய முஸ்லிம்களின் முதல் அமைப்பான மத்திய தேசிய முகமதிய சங்கத்தின் உறுப்பினராக இருந்தார். முகமதிய இலக்கிய சங்கத்தின் உறுப்பினராகவும், 1900 இல் சங்கத்தின் தலைவராகவும் தேர்ந்தெடுக்கப்பட்டார். இவருக்கு நவாப் அப்துல் லத்தீப்புடன் நெருங்கிய தொடர்பு இருந்தது. அப்துல் சப்பார் முஸ்லிம்களிடையே மேற்கத்திய கல்வியை வளர்க்க ஆர்வமாக இருந்தார். *முஸ்லீம் தர்ம போரிச்சாய்* (முஸ்லீம் மதம் அறிமுகம்) என்ற தலைப்பில் வங்காள மொழியில் ஒரு புத்தகத்தை எழுதினார். இவர் பெண்கள் கல்வியில் அதிக அக்கறை காட்டவில்லை. இவர் தனது இரண்டு உருது புத்தகங்களில் பெண் கல்வி குறித்த தனது கருத்தை முன்வைத்தார். 

கொல்கத்தாவில், முஸ்லிம் மாணவர்களுக்காக 1896 இல் டெய்லர் விடுதி கட்டப்பட்டது. அதன் ஆரோக்கியமற்ற சூழல் மற்றும் போதுமான வசதிகள் இல்லாததால் 1908 ஆம் ஆண்டில் புதிய விடுதிகளை நிறுவ இவர் இயக்கத்தைத் தொடங்கினார். இறுதியில் முஸ்லிம் மாணவர்களுக்காக பேக்கர் விடுதி நிறுவப்பட்டது.

மரியாதை
-------

அப்துல் சப்பாருக்கு 1895 இல் கான் பகதூர் மற்றும் இந்தியப் பேரர்சின் ஒழுங்கு என்ற கௌரவம் வழங்கப்பட்டது. பின்னர் இவர் நவாப் பட்டத்தையும் பெற்றார்.

இறப்பு
------

30 சனவரி 1918 இல் அப்துல் சப்பார் இறந்தார்.

குறிப்புகள்
-----------

1. 1 2 3 4 5 6 7 8  Nawab Abdul Jabbar, Banglapedia